Novosti u Poliklinici Terme Selce

13.05.2020.

**Projekt ‘Novi početak’ iz temelja mijenja životni stil**



**Projekt ‘Novi početak’ za cilj ima transformirati vaše tijelo, a vaše životne navike pretvoriti u one zdrave. Dvoje odabranih kandidata program promjene životnog stila, dobit će potpuno besplatno. Prijave traju do 18. svibnja.**

Projekt ‘Novi početak’ idealan je za sve one koji se duže vremena bore s nezdravim načinom života, nezadovoljni su svojim životnim stilom, imaju loše prehrambene navike te ih muči višak kilograma.

**Naš stručni tim**

Projekt će predvoditi mr. sc. Iva Brozičević Dragičević, prof. klinički i sportski psiholog i voditeljica programa mršavljenja Poliklinike Terme Selce i dr. sc. Martina Linardić, dipl. ing., nutricionist, nakon uspješne suradnje u vidu podrške kandidatima emisije ‘Život na vagi’.

**Kako se prijaviti**

Želimo čuti vašu priču!

Zašto baš vi zaslužujete biti dio projekta? Prijave primamo mailom na *iva@terme-selce.hr*, preko službene Facebook stranice [Poliklinike Terme Selce](https://www.facebook.com/poliklinikatermeselce/%22%20%5Ct%20%22_blank), a način prijave ostavljamo vama na izbor- fotografija, tekst ili video.

*Dvoje odabranih kandidata, program promjene životnog stila, dobit će u potpunosti besplatno.*

Kandidate će izabrati stručni tim koji će voditi program, a kriterij za izbor bit će priča koju će pojedini kandidat podijeliti s nama. Što je priča inspirativnija, veća je i mogućnost da odaberemo baš nju. Dvoje odabranih kandidata, program promjene životnog stila, dobit će potpuno besplatno.

**21 dan programa**

Nakon što odaberemo 2 kandidata, s programom krećemo 25. svibnja. Program u trajanju od 21. dana, uključit će:

* nutricionističko savjetovanje i podrška
* psihološko savjetovanje i podrška
* vođene treninge
* svakodnevni monitoring
* antropometrijska mjerenja i SECA
* vođenje dnevnika prehrane
* vođenje dnevnika životnih navika
* nutricionističke, edukativne i motivacijske radionice

Projektom želimo osvijestiti rastući problem debljine i pretilosti kod djece i odraslih te pritom učiniti nešto za našu zajednicu. Želimo da transformacija odabranih kandidata inspirira djecu i odrasle koji se bore s problemom debljine i potakne ih na pozitivnu promjenu.

**Prijave za projekt ‘Novi početak’ traju do 18. svibnja.**